CELEX: 62016TN0266
Language: hr
Date: 2016-05-27 00:00:00
Title: Predmet T-266/16: Tužba podnesena 27. svibnja 2016. – Capsugel Belgium protiv Komisije

1.8.2016   
            
            
               HR
            
            
               Službeni list Europske unije
            
            
               C 279/34
            
         Tužba podnesena 27. svibnja 2016. – Capsugel Belgium protiv Komisije
   (Predmet T-266/16)
   (2016/C 279/48)
   Jezik postupka: engleski
   
      Stranke
   
   
      Tužitelj: Capsugel Belgium (Bornem, Belgija) (zastupnici: H. Vanhulle, B. van de Walle de Ghelcke, C. Borgers i N. Baeten, odvjetnici)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Odluku Komisije C (2015) 9873 final od 11. siječnja 2016. o programu državne potpore o izuzeću od oporezivanja viška dobiti koji je provodila Belgija (SA.37667 (2015/C));
            
         
               —
            
            
               podredno, poništi članke 2. do 4. pobijane odluke;
            
         
               —
            
            
               u svakom slučaju, naloži Komisiji snošenje troškova postupka.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe četiri tužbena razloga.
   
               1.
            
            
               Prvi tužbeni razlog temelji se na pogrešci Komisije koja se tiče prava i očitoj pogrešci u ocjeni u dijelu u kojem je utvrđena navodna mjera državne potpore i u kojem je kvalificirana kao program potpora u smislu članka 1. točke (d) Uredbe Vijeća br. 2015/1589 od 13. srpnja 2015. o utvrđivanju detaljnih pravila primjene članka 108. Ugovora o funkcioniranju Europske unije i članka 107. UFEU-a.
            
         
               2.
            
            
               Drugi tužbeni razlog temelji se na Komisijinoj povredi članka 107. UFEU-a, nedavanju obrazloženja i očitoj pogrešci u ocjeni time što je utvrđeno da je belgijski sustav prilagodbi oporezivanja viška dobiti državna potpora.
            
         
               3.
            
            
               Treći tužbeni razlog temelji se na Komisijinoj povredi članka 16. stavka 1. Uredbe Vijeća (EU) 2015/1589 od 13. srpnja 2015. o utvrđivanju detaljnih pravila primjene članka 108. Ugovora o funkcioniranju Europske unije i općih načela pravne sigurnosti i zaštite legitimnih očekivanja zahtijevanjem povrata navodne potpore.
            
         
               4.
            
            
               Četvrti tužbeni razlog temelji se na Komisijinoj povredi članka 2. stavka 6. UFEU-a i načela jednakog postupanja te prekoračenju ovlasti korištenjem pravila o državnim potporama za zabranu belgijskog sustava prilagodbi oporezivanja viška dobiti.